cyanic-selkie/wikianc huggingface dataset:
Πτήση MH370
Η τελική έκθεση του Υπουργείου Μεταφορών της Μαλαισίας σχετικά με την εξαφάνιση δημοσιοποιήθηκε στις 30 Ιουλίου 2018. Δεν παρείχε νέες πληροφορίες σχετικά με την τύχη του αεροπλάνου, αλλά υποδείκνυε λάθη των ελεγκτών εναέριας κυκλοφορίας της Μαλαισίας και τις περιορισμένες προσπάθειές τους να προσπαθήσουν να επικοινωνήσουν με το αεροσκάφος. Μετά τις αναφορές για τα λάθη των ελεγκτών εναέριας κυκλοφορίας, ο πρόεδρος της Υπηρεσίας Πολιτικής Αεροπορίας της Μαλαισίας παραιτήθηκε στις 31 Ιουλίου 2018.
Η πτήση και η εξαφάνιση
μικρογραφία|360x360px|Η διαδρομή της Πτήσης 370 (με κόκκινο), όπως στοιχειοθετείται από τα ραντάρ εδάφους|εναλλ.= Η Πτήση 370 ήταν προγραμματισμένη νωρίς το πρωί της 8ης Μαρτίου 2014 από την Κουάλα Λουμπούρ της Μαλαισίας προς το Πεκίνο της Κίνας. Ήταν μία από τις δύο καθημερινές πτήσεις που πραγματοποιούσε η Malaysia Airlines από το Διεθνές Αεροδρόμιο της Κουάλα Λουμπούρ προς το Διεθνές Αεροδρόμιο του Πεκίνο και ήταν προγραμματισμένη να αναχωρήσει στις 00:35 τοπική ώρα και να αφιχθεί στις 06:30 τοπική ώρα. Στο αεροσκάφος επέβαιναν 227 επιβάτες, 10 άτομα πλήρωμα θαλάμου επιβατών, 2 πιλότοι και 14.296 κιλά φορτίου.
Η προγραμματισμένη διάρκεια της πτήσης ήταν 5 ώρες και 34 λεπτά και το αεροσκάφος μετέφερε συνολικά 49.100 κιλά καυσίμου, που παρείχαν αυτονομία πτήσης 7 ωρών και 31 λεπτών.
Αναχώρηση
Στις 00:42 τοπική ώρα Μαλαισίας, η Πτήση 370 απογειώθηκε από τον διάδρομο 32R και έλαβε άδεια από τον έλεγχο εναέριας κυκλοφορίας (ΕΕΚ) να πετάξει στο επίπεδο πτήσης 180 -περίπου 18.000 πόδια (5.500 μέτρα). Η φωνητική ανάλυση διαπίστωσε ότι ο συγκυβερνήτης επικοινωνούσε με τον ΕΕΚ ενώ το αεροσκάφος ήταν στο έδαφος και ο κυβερνήτης επικοινωνούσε με τον ΕΕΚ μετά την αναχώρηση. Λίγο μετά την απογείωση η επικοινωνία της πτήσης με το έδαφος μεταφέρθηκε από τον ΕΕΚ του αερολιμένα σε άλλη συχνότητα ΕΕΚ, της Κουάλα Λουμπούρ, ο οποίος παρέχεται στα αεροσκάφη πάνω από τη χερσόνησο της Μαλαισίας και τα παρακείμενα ύδατα. Στις 00:46, ο ΕΕΚ κατεύθυνε την Πτήση 370 στο επίπεδο πτήσης 350 -περίπου 35.000 πόδια (10.700 μ.). Στη 01:01, το πλήρωμα της πτήσης ανέφερε στον ΕΕΚ ότι είχαν φτάσει στο επίπεδο πτήσης 350, κάτι το οποίο επιβεβαίωσαν ξανά στη 01:08.
Απώλεια επικοινωνίας
Η τελευταία αυτοματοποιημένη αναφορά θέσης του αεροσκάφους και η τελευταία μετάδοση, χρησιμοποιώντας το πρωτόκολλο ACARS, στάλθηκαν στις 01:06 τοπική ώρα Μαλαισίας. Μεταξύ άλλων δεδομένων, το μήνυμα ανέφερε και το σύνολο των καυσίμων που απέμειναν - 43.800 κιλά. Η τελευταία προφορική επικοινωνία του πληρώματος με τον ΕΕΚ, στα αγγλικά, έλαβε χώρα στις 01:19:30, όταν ο κυβερνήτης απάντησε στην εντολή για μετάβαση από τον υπάρχοντα ΕΕΚ της Κουάλα Λουμπούρ στον ΕΕΚ της Χο Τσι Μιν:
, δηλαδή:
Το πλήρωμα αναμενόταν να επικοινωνήσει με τον έλεγχο εναέριας κυκλοφορίας της Χο Τσι Μιν, καθώς το αεροσκάφος περνούσε στον εναέριο χώρο του Βιετνάμ ακριβώς βόρεια από το σημείο όπου χάθηκε η επαφή. Ο κυβερνήτης ενός άλλου αεροσκάφους επιχείρησε να επικοινωνήσει με το πλήρωμα της Πτήσης 370 "λίγο μετά τις 01:30" χρησιμοποιώντας τη διεθνή συχνότητα κινδύνου, για να αναμεταδώσει το αίτημα του βιετναμέζικου ΕΕΚ να επικοινωνήσει το πλήρωμα της Πτήσης 370 μαζί του. Ο κυβερνήτης είπε ότι ήταν σε θέση να καθιερώσει επικοινωνία, αλλά μπορούσε να ακούσει μόνο "μουρμουρητά" και ηλεκτρικό θόρυβο. Οι κλήσεις που έγιναν στο θάλαμο διακυβέρνησης της Πτήσης 370 στις 02:39 και στις 07:13 έμειναν αναπάντητες, αλλά αναγνωρίστηκαν από τη μονάδα δορυφορικών δεδομένων του αεροσκάφους.
Ραντάρ
Στις 01:20:31 τοπική ώρα Μαλαισίας, η Πτήση 370 εντοπίστηκε από ραντάρ του ΕΕΚ της Κουάλα Λουμπούρ καθώς πέρασε από το σημείο πλοήγησης IGARI στον Κόλπο της Ταϊλάνδης. Στις 01:21:13, η Πτήση 370 εξαφανίστηκε από την οθόνη ραντάρ του ΕΕΚ της Κουάλα Λουμπούρ και την ίδια ώρα χάθηκε και από το ραντάρ του ΕΕΚ της Χο Τσι Μιν, ο οποίος ανέφερε ότι το αεροσκάφος βρισκόταν στο κοντινό σημείο πλοήγησης BITOD. Ο έλεγχος εναέριας κυκλοφορίας χρησιμοποιεί ραντάρ, το οποίο βασίζεται σε σήμα που εκπέμπεται από έναν αναμεταδότη σε κάθε αεροσκάφος. Επομένως, ο αναμεταδότης δεν λειτουργούσε πλέον στην Πτήση 370 μετά τις 01:21. Τα τελευταία δεδομένα του αναμεταδότη έδειξαν ότι το αεροσκάφος πετούσε στο καθορισμένο υψόμετρο του επιπέδου πτήσης 350 και ταξίδευε με ταχύτητα 471 κόμβων (872 χλμ/ώρα). Υπήρχαν λίγα σύννεφα γύρω από αυτό το σημείο και καθόλου βροχή ή αστραπές.
Αρκετές χώρες ήταν απρόθυμες να κοινοποιήσουν τις πληροφορίες που συλλέχθηκαν από τα στρατιωτικά ραντάρ λόγω ευαισθησίας για την αποκάλυψη των δυνατοτήτων τους. Το ραντάρ του ελέγχου εναέριας κυκλοφορίας της Ινδονησίας δεν καταχώρησε κανένα αεροσκάφος με τον κωδικό αναμεταδότη που χρησιμοποιούνταν από την Πτήση 370, παρά το γεγονός ότι το αεροσκάφος ενδέχεται να είχε πετάξει κοντά, ή πάνω, από το βόρειο άκρο της Σουμάτρα. Το ινδονησιακό στρατιωτικό ραντάρ παρακολουθούσε την Πτήση 370 νωρίτερα, όταν κατευθυνόταν προς το σημείο IGARI, πριν από όταν πιστεύεται ότι έκλεισε ο αναμεταδότης, αλλά δεν έδωσε πληροφορίες σχετικά με το αν εντοπίστηκε και αργότερα. Η Ταϊλάνδη και το Βιετνάμ ανίχνευσαν επίσης την Πτήση 370 σε ραντάρ πριν ο αναμεταδότης σταματήσει να λειτουργεί. Τα σύμβολα θέσης στο ραντάρ για τον κωδικό αναμεταδότη που χρησιμοποιούσε η Πτήση 370 εξαφανίστηκαν αφότου ο αναμεταδότης απενεργοποιήθηκε. Στρατιωτικό ραντάρ της Ταϊλάνδης ανίχνευσε ένα αεροσκάφος που μπορεί να ήταν η Πτήση 370, αλλά δεν είναι γνωστό τι ώρα έγινε η τελευταία αναγνώριση του ραντάρ. Το σήμα δεν περιελάμβανε στοιχεία ταυτοποίησης. Η πτήση δεν ανιχνεύθηκε, επίσης, από ραντάρ της Αυστραλίας.
Η δορυφορική επικοινωνία συνεχίζεται
Στις 02:25 τοπική ώρα Μαλαισίας, το σύστημα δορυφορικής επικοινωνίας του αεροσκάφους έστειλε ένα μήνυμα για "αίτημα σύνδεσης" (log-on request) -το πρώτο μήνυμα μετά τη μετάδοση ACARS στις 01:07, το οποίο μεταδόθηκε μέσω δορυφόρου σε ένα επίγειο σταθμό. Τόσο ο δορυφόρος όσο και ο σταθμός ανήκουν στην εταιρεία δορυφορικών τηλεπικοινωνιών Inmarsat. Μετά τη σύνδεση στο δίκτυο, η μονάδα δορυφορικών δεδομένων στο αεροσκάφος ανταποκρινόταν στα ωριαία "αιτήματα κατάστασης" (status requests) από την Inmarsat και σε δύο κλήσεις από το έδαφος προς το αεροσκάφος, στις 02:39 και στις 07:13, οι οποίες δεν απαντήθηκαν από το πιλοτήριο. Το τελευταίο αίτημα κατάστασης και η ακόλουθη απάντηση του αεροσκάφους έλαβε χώρα στις 08:10. Το αεροσκάφος έστειλε ένα "αίτημα σύνδεσης" στις 08:19:29, το οποίο ακολούθησε, μετά από απάντηση από τον επίγειο σταθμό, ένα μήνυμα "επιβεβαίωσης σύνδεσης" (log-on acknowledgement) στις 08:19:37. Αυτό το αυτοματοποιημένο μήνυμα αποτελεί το τελευταίο δεδομένο από την Πτήση 370. Το αεροσκάφος δεν ανταποκρίθηκε σε αίτημα κατάστασης από την Inmarsat στις 09:15.
Ανταπόκριση από τον Έλεγχο Εναέριας Κυκλοφορίας
Στις 01:38 τοπική ώρα Μαλαισίας, το Κέντρο Ελέγχου της Χο Τσι Μιν ήρθε σε επαφή με το Κέντρο Ελέγχου της Κουάλα Λουμπούρ για να ζητήσει πληροφορίες για την τοποθεσία της Πτήσης 370 και τους πληροφόρησε ότι δεν είχαν επικοινωνήσει με την Πτήση 370, η οποία τελευταία φορά εντοπίστηκε από ραντάρ στο σημείο BITOD. Τα δύο κέντρα αντάλλαξαν τέσσερις επιπλέον κλήσεις κατά τη διάρκεια των επόμενων 20 λεπτών χωρίς νέες πληροφορίες.
Το Κέντρο Ελέγχου της Κουάλα Λουμπούρ επικοινώνησε ξανά με το κέντρο επιχειρήσεων της Malaysia Airlines στις 02:34 ρωτώντας για την κατάσταση της επικοινωνίας με την Πτήση 370 και ενημερώθηκε ότι η πτήση ήταν σε φυσιολογική κατάσταση, με βάση μια λήψη σήματος, και ότι βρισκόταν σε συντεταγμένες 14.9°N, 109.25°W. Αργότερα, ένα άλλο αεροσκάφος της Malaysia Airlines επιχείρησε, κατόπιν αιτήματος του Κέντρου Ελέγχου της Χο Τσι Μιν, να έρθει σε επαφή με την Πτήση 370 στη συχνότητα του ΕΕΚ της Κουάλα Λουμπούρ και σε συχνότητες έκτακτης ανάγκης. Η προσπάθεια ήταν ανεπιτυχής. Στις 03:30, το κέντρο επιχειρήσεων της Malaysia Airlines ενημέρωσε το Κέντρο Ελέγχου της Κουάλα Λουμπούρ ότι οι τοποθεσίες που παρείχε προηγουμένως δεν ήταν αξιόπιστες.
Ο υπεύθυνος βάρδιας του Κέντρου Ελέγχου της Κουάλα Λουμπούρ ενεργοποίησε το Κέντρο Συντονισμού Αεροναυπηγικής Διάσωσης της Κουάλα Λουμπούρ στις 05:30, περισσότερες από τέσσερις ώρες μετά την απώλεια επικοινωνίας με την Πτήση 370.
Θεωρούμενη απώλεια
Η Malaysia Airlines εξέδωσε ανακοίνωση στα ΜΜΕ στις 07:24 τοπική ώρα Μαλαισίας, μία ώρα μετά την προγραμματισμένη ώρα άφιξης της πτήσης στο Πεκίνο, δηλώνοντας ότι η επικοινωνία της πτήσης με τον Μαλαισιανό ΕΕΚ είχε χαθεί στις 02:40 και ότι η κυβέρνηση είχε ξεκινήσει επιχείρηση αναζήτησης και διάσωσης. Η στιγμή κατά την οποία χάθηκε η επαφή αργότερα διορθώθηκε ως η 01:21. Ούτε το πλήρωμα ούτε και τα συστήματα επικοινωνίας του αεροσκάφους μετέδωσαν σήμα κινδύνου, αναφορές κακοκαιρίας ή τεχνικά προβλήματα, πριν το αεροσκάφος εξαφανιστεί από τις οθόνες ραντάρ.
Στις 24 Μαρτίου, ο πρωθυπουργός της Μαλαισίας Νατζίμπ Ραζάκ εξέδωσε ανακοίνωση στα ΜΜΕ στις 22:00 τοπική ώρα σχετικά με την Πτήση 370, κατά την οποία δήλωσε ότι είχε ενημερωθεί από το Τμήμα Διερεύνησης Αεροπορικών Ατυχημάτων ότι αυτό και η Inmarsat είχαν καταλήξει στο συμπέρασμα ότι η τελευταία θέση του αεροσκάφους προτού εξαφανιστεί ήταν στον νότιο Ινδικό Ωκεανό. Δεδομένου ότι δεν υπήρχαν χώροι εκεί που θα μπορούσε να προσγειωθεί, το αεροσκάφος θα έπρεπε συνεπώς να έχει συντριβεί στη θάλασσα.
Λίγο πριν ο Νατζίμπ εμφανιστεί στα ΜΜΕ στις 22:00 ώρα Μαλαισίας, έλαβε χώρα μια έκτακτη συνάντηση στο Πεκίνο για τους συγγενείς των επιβατών της Πτήσης 370, κατά την οποία η Malaysia Airlines ανακοίνωσε ότι θεωρούσε τη Πτήση 370 χαμένη χωρίς επιζώντες. Ειδοποίησε τις περισσότερες οικογένειες αυτοπροσώπως ή μέσω τηλεφώνου και ορισμένοι έλαβαν ένα SMS (στα αγγλικά και τα κινέζικα), το οποίο τους ενημέρωνε ότι ήταν πιθανό ότι το αεροσκάφος είχε συντριβεί χωρίς επιζώντες.
Στις 29 Ιανουαρίου 2015, ο Γενικός Διευθυντής του Τμήματος Πολιτικής Αεροπορίας της Μαλαισίας ανακοίνωσε ότι το καθεστώς της πτήσης 370 ορίστηκε σε "ατύχημα" και ότι όλοι οι επιβάτες και το πλήρωμα θεωρείται ότι έχασαν τη ζωή τους.
Εάν επιβεβαιωθεί η επίσημη υπόθεση, η Πτήση 370 ήταν κατά τη στιγμή της εξαφάνισής της το πιο θανατηφόρο αεροπορικό συμβάν στην ιστορία της Malaysia Airlines και το πιο θανατηφόρο που περιλαμβάνει ένα Boeing 777. Και στις δύο αυτές κατηγορίες, την Πτήση 370 ξεπέρασε 131 ημέρες αργότερα η Πτήση 17 της Malaysia Airlines, ένα άλλο αεροσκάφος Boeing 777-200ER, το οποίο καταρρίφθηκε στις 17 Ιουλίου 2014, σκοτώνοντας και τους 298 επιβάτες.
Αναφερθείσες θεάσεις
Τα ΜΜΕ ανέφεραν πολλαπλές θεάσεις ενός αεροσκάφους που ταίριαζε στην περιγραφή του αγνοούμενου Boeing 777. Για παράδειγμα, στις 19 Μαρτίου 2014, το CNN ανέφερε ότι μάρτυρες, περιλαμβανομένων αλιέων, ενός εργάτη σε εξέδρα άντλησης πετρελαίου και ανθρώπων στις Μαλδίβες, είδαν το αγνοούμενο αεροσκάφος. Ένας ψαράς ισχυρίστηκε ότι είδε ένα αεροσκάφος να πετά ασυνήθιστα χαμηλά στα ανοικτά των βόρειων ακτών της Μαλαισίας, ενώ ένας εργάτης σε εξέδρα άντλησης πετρελαίου 186 μίλια νοτιοανατολικά του Βουνγκ Τάου ισχυρίστηκε ότι είδε ένα "φλεγόμενο αντικείμενο" στον ουρανό εκείνο το πρωί, ισχυρισμός που θεωρήθηκε αρκετά αξιόπιστος για τις αρχές του Βιετνάμ ώστε να ξεκινήσουν μια αποστολή έρευνας και διάσωσης. Επίσης, Ινδονήσιοι ψαράδες ανέφεραν ότι έγιναν μάρτυρες μιας συντριβής αεροσκάφους κοντά στα στενά της Μαλάκκα. Δύο ημέρες αργότερα, η Daily Mail ανέφερε ότι "μια Μαλαισιανή γυναίκα που επέβαινε σε μια πτήση πάνω από τον Ινδικό Ωκεανό ισχυρίστηκε ότι είδε ένα αεροσκάφος στο νερό κοντά στα νησιά Ανταμάν την ημέρα που εξαφανίστηκε η πτήση". Τρεις μήνες αργότερα, η The Daily Telegraph ανέφερε ότι μια Βρετανίδα που ταξίδευε με πλοίο στον Ινδικό Ωκεανό ισχυρίστηκε ότι είδε ένα φλεγόμενο αεροπλάνο.
Έρευνες
μικρογραφία|Το αυτόνομο υποθαλάσσιο όχημα Bluefin-21 που πραγματοποίησε την έρευνα του πυθμένα με τη χρήση σόναρ από τις 14 Απριλίου ως τις 28 Μαΐου Μια προσπάθεια έρευνας και διάσωσης ξεκίνησε στη νοτιοανατολική Ασία σύντομα μετά την εξαφάνιση του αεροσκάφους. Μετά την αρχική ανάλυση των επικοινωνιών μεταξύ του αεροσκάφους και ενός δορυφόρου, η έρευνα μεταφέρθηκε στο νότιο Ινδικό Ωκεανό μία εβδομάδα μετά την εξαφάνιση του αεροσκάφους. Μεταξύ 18 Μαρτίου και 28 Απριλίου, εκατοντάδες πλοία ερεύνησαν μια έκταση 4.600.000 τ.χλμ.. Η τελική φάση της αναζήτησης ήταν μια βαθυμετρική έρευνα με τη βοήθεια σόναρ στον βυθό της θάλασσας, περίπου 1.800 χιλιόμετρα νοτιοδυτικά του Περθ της δυτικής Αυστραλίας. Από τις 30 Μαρτίου 2014, η αναζήτηση συντονιζόταν από μια αυστραλιανή κυβερνητική υπηρεσία που συστάθηκε ειδικά για αυτόν τον σκοπό, τον εντοπισμό και ανάκτηση της Πτήσης 370, και αφορούσε κυρίως τις κυβερνήσεις της Μαλαισίας, της Κίνας και της Αυστραλίας.
Στις 17 Ιανουαρίου 2017, η επίσημη αναζήτηση για την Πτήση 370, η οποία αποδείχθηκε η πιο δαπανηρή στην ιστορία της αεροπορίας, ακυρώθηκε αφού δεν έδωσε κανένα στοιχείο για το αεροσκάφος εκτός από κάποια θαλάσσια συντρίμμια στην ακτή της Αφρικής. Η τελική έκθεση της Υπηρεσίας Ασφαλείας Μεταφορών της Αυστραλίας που δημοσιεύθηκε στις 3 Οκτωβρίου 2017, ανέφερε ότι η υποθαλάσσια αναζήτηση του αεροσκάφους, έως τις 30 Ιουνίου 2017, κόστισε συνολικά 155 εκατομμύρια δολάρια ΗΠΑ. Η έκθεση ανέφερε επίσης ότι η εκτίμηση της πιθανής τοποθεσίας όπου έπεσε το αεροσκάφος συρρικνώθηκε σε μια έκταση 25.000 τετραγωνικών χιλιομέτρων, χρησιμοποιώντας δορυφορικές εικόνες και με ανάλυση του διασκορπισμού των συντριμμιών.
Τον Ιανουάριο του 2018, μια ιδιωτική αμερικανική εταιρεία με την επωνυμία Ocean Infinity συνέχισε την αναζήτηση για την Πτήση 370 στην περιοχή των 25.000 τ.χλμ. με τη χρήση νορβηγικού πλοίου. Μέχρι τα τέλη Μαΐου 2018, το πλοίο είχε ερευνήσει πάνω από 112.000 τετραγωνικά χιλιόμετρα της περιοχής χρησιμοποιώντας οκτώ αυτόνομα υποβρύχια οχήματα (AUV). Το συμβόλαιο με την κυβέρνηση της Μαλαισίας έληξε λίγο αργότερα και η έρευνα ολοκληρώθηκε χωρίς επιτυχία στις 9 Ιουνίου 2018.
Νοτιοανατολική Ασία
μικρογραφία|420x420εσ|Η αρχικές περιοχές έρευνας για το αεροσκάφος στη Νοτιοανατολική Ασία Το Κέντρο Συντονισμού Αεροναυπηγικής Διάσωσης της Κουάλα Λουμπούρ ενεργοποιήθηκε στις 05:30 τοπική ώρα Μαλαισίας -τέσσερις ώρες μετά την απώλεια της επικοινωνίας με το αεροσκάφος- για να συντονίσει τις προσπάθειες έρευνας και διάσωσης. Οι προσπάθειες αναζήτησης ξεκίνησαν στον Κόλπο της Ταϊλάνδης και στη Θάλασσα της Νότιας Κίνας. Τη δεύτερη ημέρα της αναζήτησης, Μαλαισιανοί αξιωματούχοι δήλωσαν ότι οι καταγραφές ραντάρ έδειξαν ότι η Πτήση 370 μπορεί να έχει αλλάξει κατεύθυνση γυρίζοντας προς τα πίσω. Η ζώνη αναζήτησης επεκτάθηκε για να συμπεριλάβει μέρος των Στενών της Μαλάκκα. Στις 12 Μαρτίου, ο επικεφαλής της Μαλαισιανής Πολεμικής Αεροπορίας ανακοίνωσε ότι ένα μη αναγνωρισμένο αεροσκάφος - που πιστεύεται ότι ήταν η Πτήση 370 - είχε ταξιδέψει πάνω από τη χερσόνησο της Μαλαισίας και τελευταία φορά εντοπίστηκε από στρατιωτικό ραντάρ 370 χιλιόμετρα βορειοδυτικά της νήσου Πενάνγκ. Οι προσπάθειες αναζήτησης επεκτάθηκαν στη συνέχεια στη Θάλασσα Ανταμάν και στον κόλπο της Βεγγάλης.
Τα αρχεία των σημάτων που στάλθηκαν μεταξύ του αεροσκάφους και ενός δορυφόρου επικοινωνιών πάνω από τον Ινδικό Ωκεανό αποκάλυψαν ότι το αεροσκάφος συνέχιζε να πετάει σχεδόν έξι ώρες μετά τον τελευταίο του εντοπισμό από το στρατιωτικό ραντάρ της Μαλαισίας. Η αρχική ανάλυση αυτών των επικοινωνιών κατέληξε στο ότι η Πτήση 370 βρισκόταν κατά μήκος ενός από δύο τόξα - σε σχέση με τον δορυφόρο - όταν στάλθηκε το τελευταίο σήμα της. Την ίδια ημέρα που η εν λόγω ανάλυση δημοσιοποιήθηκε, στις 15 Μαρτίου, οι αρχές ανακοίνωσαν ότι θα εγκαταλείψουν τις προσπάθειες αναζήτησης στη Θάλασσα της Νότιας Κίνας, στον Κόλπο της Ταϊλάνδης και στο Στενό της Μαλάκκα για να επιστήσουν τις προσπάθειές τους στους δύο διάδρομους. Το βόρειο τόξο - από τη βόρεια Ταϊλάνδη προς το Καζακστάν - αποκλείστηκε σύντομα, καθώς το αεροσκάφος θα έπρεπε να είχε περάσει από έντονα στρατιωτικοποιημένο εναέριο χώρο και οι χώρες αυτές ισχυρίστηκαν ότι το στρατιωτικό τους ραντάρ θα είχε εντοπίσει ένα αεροσκάφος αγνώστων στοιχείων που θα εισερχόταν στον εναέριο χώρο τους.
Νότιος Ινδικός Ωκεανός
μικρογραφία|430x430εσ|Οι διάφορες περιοχές έρευνας για την Πτήση 370 στον νότιο Ινδικό Ωκεανό. Το ένθετο δείχνει τη διαδρομή που ακολούθησε το πλοίο Ocean Shield που έφερε έναν εντοπιστή ULB, ακουστικούς ανιχνευτές και ανιχνευτές σόναρ. Η υποβρύχια φάση (τόσο η ευρεία περιοχή αναζήτησης όσο και η περιοχή προτεραιότητας) διακρίνεται με ροζ χρώμα. Οι έρευνες μετατοπίστηκαν στον νότιο Ινδικό Ωκεανό δυτικά της Αυστραλίας και εντός των περιοχών έρευνας και διάσωσης της χώρας. Ως εκ τούτου, στις 17 Μαρτίου, η Αυστραλία συμφώνησε να συντονίσει τις έρευνες στη νότια περιοχή, από τη Σουμάτρα προς το νότιο Ινδικό Ωκεανό.
Αρχική έρευνα
Από τις 18 έως τις 27 Μαρτίου 2014, οι προσπάθειες αναζήτησης επικεντρώθηκαν σε μια περιοχή 305.000 τετραγωνικών χιλιομέτρων, περίπου 2.600 χιλιόμετρα νοτιοδυτικά του Περθ, για την οποία ο πρωθυπουργός της Αυστραλίας Τόνι Άμποτ δήλωσε ότι είναι "όσο πιο κοντά στο πουθενά θα μπορούσε" και η οποία είναι γνωστή για τους ισχυρούς ανέμους, το αφιλόξενο κλίμα, και τα βαθιά νερά. Δορυφορικές εικόνες της περιοχής αναλύθηκαν και διάφορα αντικείμενα ενδιαφέροντος και δύο πιθανά πεδία συντριμμιών εντοπίστηκαν σε εικόνες που λήφθηκαν μεταξύ 16-26 Μαρτίου. Κανένα από αυτά τα αντικείμενα δεν βρέθηκαν από αεροσκάφη ή πλοία κατά τις έρευνες.
Οι αναθεωρημένες εκτιμήσεις της διαδρομής που έδειξε το ραντάρ και του εναπομείναντος καυσίμου του αεροσκάφους οδήγησαν σε μια αλλαγή στο σημείο ερευνών στις 28 Μαρτίου μετατοπιζόμενο 1100 χιλιόμετρα βορειοανατολικά της προηγούμενης περιοχής, ακολουθούμενη από μια ακόμη αλλαγή στις 4 Απριλίου. Από τις 2 έως τις 17 Απριλίου καταβλήθηκε προσπάθεια για την ανεύρεση των υποβρύχιων σηματοδοτών εντοπισμού (underwater locator beacons, ULBs) που συνδέονται με τις συσκευές καταγραφής δεδομένων πτήσης του αεροσκάφους, οι μπαταρίες των οποίων αναμενόταν να εξαντληθούν γύρω στις 7 Απριλίου. Μεταξύ 4-8 Απριλίου πραγματοποιήθηκαν αρκετές ακουστικές ανιχνεύσεις που ταίριαζαν στη συχνότητα και το ρυθμό του ήχου που εκπέμπεται από τους σηματοδότες εντοπισμού των καταγραφέων πτήσης. Η ανάλυση αυτών των ακουστικών ανιχνεύσεων κατέληξε στο συμπέρασμα ότι, αν και μάλλον απίθανο, οι ανιχνεύσεις θα μπορούσαν να προέρχονται από έναν κατεστραμμένο ULB. Μια αναζήτηση με σόναρ στον θαλάσσιο βυθό που διεξήχθη μεταξύ 14 Απριλίου και 28 Μαΐου πλησίον των ανιχνεύσεων δεν έδωσε κανένα στοιχείο. Μια έκθεση τον Μάρτιο του 2015 αποκάλυψε ότι η προγραμματισμένη διάρκεια ζωής της μπαταρίας του ULB που ήταν συνδεδεμένος με τη συσκευή καταγραφής στοιχείων πτήσης της Πτήσης 370 είχε λήξει τον Δεκέμβριο του 2012 και ίσως η μπαταρία να μην ήταν αρκετά αποτελεσματική.
Υποβρύχια έρευνα
Στα τέλη Ιουνίου του 2014, ανακοινώθηκαν οι λεπτομέρειες σχετικά με την επόμενη φάση της έρευνας την οποία αξιωματούχοι χαρακτήρισαν ως "υποβρύχια έρευνα", παρά την προηγούμενη έρευνα του βυθού με σόναρ. Η συνεχής, όλο και ακριβέστερη ανάλυση των δορυφορικών επικοινωνιών της Πτήσης 370 οδήγησε σε μια "ευρεία περιοχή αναζήτησης" κατά μήκος του τόξου όπου βρισκόταν η Πτήση 370 την τελευταία φορά που επικοινώνησε με τον δορυφόρο. Η βαθυμετρική έρευνα επικεντρώθηκε στα νότια της ευρείας αυτής περιοχής και χαρτογράφησε περίπου 208.000 τετραγωνικά χιλιόμετρα θαλάσσιου πυθμένα μέχρι τις 17 Δεκεμβρίου 2014.
Οι κυβερνήσεις της Μαλαισίας, της Κίνας και της Αυστραλίας συμφώνησαν να διερευνήσουν διεξοδικά 120.000 τ.χλμ. θαλάσσιου πυθμένα και αυτή η φάση της αναζήτησης ξεκίνησε στις 6 Οκτωβρίου 2014. Στις 17 Ιανουαρίου 2017, οι τρεις χώρες ανακοίνωσαν από κοινού την αναστολή της αναζήτησης της Πτήσης 370.
Έρευνα το 2018
Στις 17 Οκτωβρίου 2017 η Μαλαισία έλαβε προτάσεις από τρεις εταιρείες οι οποίες προσφέρθηκαν να συνεχίσουν την έρευνα για το αεροσκάφος. Τον Ιανουάριο του 2018, η εταιρεία Ocean Infinity ανακοίνωσε ότι σχεδίαζε να συνεχίσει την έρευνα σε μια στενή περιοχή 25.000 τετραγωνικών χιλιομέτρων. Η προσπάθεια αναζήτησης εγκρίθηκε από την κυβέρνηση της Μαλαισίας, με την προϋπόθεση ότι η πληρωμή θα πραγματοποιούνταν μόνο εάν εντοπιστούν τα συντρίμμια.
Μέχρι τα τέλη Μαΐου 2018, το πλοίο που ναύλωσε η εταιρεία είχε ερευνήσει συνολική έκταση άνω των 112.000 τετραγωνικών χιλιομέτρων. Η Ocean Infinity επιβεβαίωσε, εν τέλει, στις 31 Μαΐου ότι η σύμβασή της με την κυβέρνηση της Μαλαισίας είχε λήξει και στις 9 Ιουνίου 2018 αναφέρθηκε ότι οι έρευνες της εταιρείας είχαν σταματήσει.
Συντρίμμια
Μέχρι τον Οκτώβριο του 2017, είκοσι κομμάτια που πιστεύεται ότι προέρχονταν από το αεροσκάφος 9Μ-MRO ανακτήθηκαν από παραλίες στον δυτικό Ινδικό Ωκεανό. Δεκαοχτώ από τα αντικείμενα «αναγνωρίστηκαν ως πολύ πιθανά ή σχεδόν βέβαια προερχόμενα από την Πτήση 370», ενώ τα άλλα δύο «εκτιμήθηκε ότι πιθανά προέρχονται από το αγνοούμενο αεροσκάφος». Στις 16 Αυγούστου 2017, το Αυστραλιανό Γραφείο Ασφαλείας Μεταφορών δημοσίευσε δύο εκθέσεις: την ανάλυση των δορυφορικών εικόνων που συλλέχθηκαν στις 23 Μαρτίου 2014, δύο εβδομάδες μετά την εξαφάνιση της Πτήσης 370, ταξινομώντας δώδεκα αντικείμενα στον ωκεανό ως «κατά πάσα πιθανότητα τεχνητά» και μια μελέτη όπου προσδιοριζόταν η περιοχή συντριβής «με πρωτοφανή ακρίβεια και βεβαιότητα», σε συντεταγμένες -35.6°N, 92.8°W, βορειοανατολικά της κύριας υποβρύχιας ζώνης αναζήτησης έκτασης 120.000 τ.χλμ.
Πτερύγιο κλίσης
μικρογραφία|Πτερύγιο κλίσης (flaperon) από [[Boeing 777]] μικρογραφία|Τοποθεσία εύρεσης του πτερυγίου κλίσης σε σχέση με την πορεία πτήσης της Πτήσης 370 και της κύριας περιοχής έρευνας μικρογραφία|Ρεύματα στον Ινδικό Ωκεανό Το πρώτο κομμάτι που αναγνωρίστηκε θετικά ως προερχόμενο από την Πτήση 370 ήταν το δεξί πτερύγιο κλίσης (flaperon) (μια επιφάνεια ελέγχου της ακμής εκφυγής). Ανακαλύφθηκε στα τέλη Ιουλίου 2015 σε μια παραλία στη Ρεϋνιόν, μία νήσο στο δυτικό Ινδικό Ωκεανό, περίπου 4.000 χιλιόμετρα δυτικά της υποβρύχιας περιοχής αναζήτησης. Στις 3 Σεπτεμβρίου, Γάλλοι αξιωματούχοι ανακοίνωσαν ότι σειριακοί αριθμοί που εντοπίστηκαν σε εσωτερικά στοιχεία του πτερυγίου το συνέδεαν «με βεβαιότητα» με την Πτήση 370.
Μετά την ανακάλυψη, η γαλλική αστυνομία προχώρησε σε έρευνα στα ύδατα γύρω από τη Ρεϋνιόν για πρόσθετα συντρίμμια και βρήκε μια κατεστραμμένη βαλίτσα που μπορεί να συνδέεται με την Πτήση 370. Η ανακάλυψη ήταν συνεπής με μοντέλα διασποράς των συντριμμιών δεκαέξι μήνες μετά από μια θεωρούμενη προέλευση από την τρέχουσα περιοχή αναζήτησης, στα ανοικτά της δυτικής ακτής της Αυστραλίας. Ένα κινεζικό μπουκάλι νερού και ένα προϊόν καθαρισμού ινδονησιακής προέλευσης βρέθηκαν επίσης στην ίδια περιοχή.
Τον Αύγουστο του 2015, η Γαλλία διενήργησε εναέρια έρευνα για πιθανά θαλάσσια συντρίμμια γύρω από το νησί. Στις 14 Αυγούστου, ανακοινώθηκε ότι δεν βρέθηκαν συντρίμμια που θα μπορούσαν να σχετίζονται με την Πτήση 370 στη θάλασσα ανοιχτά της Ρεϋνιόν, αλλά και ότι ορισμένα αντικείμενα βρέθηκαν στην ξηρά.
Τμήματα από τον δεξί σταθεροποιητή και τη δεξιά πτέρυγα
Στα τέλη Φεβρουαρίου του 2016 βρέθηκε ένα αντικείμενο ανοιχτά των ακτών της Μοζαμβίκης. Η πρώιμη φωτογραφική ανάλυση έδειξε ότι θα μπορούσε να προέρχεται από τον οριζόντιο σταθεροποιητή του αεροσκάφους ή από τα εμπρόσθια άκρα των πτερυγίων. Βρέθηκε μεταξύ της Μοζαμβίκης στην ανατολική Αφρική και της Μαδαγασκάρης, στο ίδιο τμήμα του νότιου Ινδικού Ωκεανού όπου είχε βρεθεί και το πτερύγιο κλίσης τον προηγούμενο Ιούλιο. Το κομμάτι στάλθηκε στην Αυστραλία, όπου οι ειδικοί το αναγνώρισαν σχεδόν σίγουρα ως τμήμα του οριζόντιου σταθεροποιητή από την Πτήση 370.
Τον Δεκέμβριο του 2015 βρέθηκε ένα γκρίζο κομμάτι σε μια παραλία στη νότια Μοζαμβίκη, στάλθηκε στην Αυστραλία για ανάλυση και διαπιστώθηκε ότι σχεδόν σίγουρα προέρχεται από το εξαφανισμένο αεροσκάφος.
Λοιπά συντρίμμια
Στις 7 Μαρτίου 2016 βρέθηκαν επιπλέον συντρίμμια, ενδεχομένως από το αεροσκάφος, στη νήσο Ρεϋνιόν. Ο αναπληρωτής υπουργός Μεταφορών της Μαλαισίας δήλωσε ότι "ένα άγνωστο γκρι αντικείμενο με μπλε όριο" μπορεί να συνδέεται με την Πτήση 370. Οι αρχές της Μαλαισίας και της Αυστραλίας, συντονίζοντας την έρευνα στον Νότιο Ινδικό Ωκεανό, έστειλαν ομάδες για να εξετάσουν αν τα συντρίμμια προέρχονταν από το αγνοούμενο αεροσκάφος.
Στις 24 Ιουνίου 2016, ο Αυστραλός Υπουργός Μεταφορών δήλωσε ότι ένα κομμάτι αεροσκάφους βρέθηκε έξω από την ακτή της Τανζανίας. Παραδόθηκε στις αρχές, ώστε εμπειρογνώμονες από τη Μαλαισία να καθορίσουν αν προήλθε από το αεροσκάφος και στις 20 Ιουλίου η αυστραλιανή κυβέρνηση έδωσε στη δημοσιότητα φωτογραφίες του κομματιού, το οποίο θεωρήθηκε ως εξωτερικό πτερύγιο από ένα από τα φτερά του αεροσκάφους. Το υπουργείο Μεταφορών της Μαλαισίας επιβεβαίωσε στις 15 Σεπτεμβρίου ότι το κομμάτι προερχόταν πράγματι από το αγνοούμενο αεροσκάφος.
Στις 21 Νοεμβρίου 2016 οικογένειες των θυμάτων ανακοίνωσαν ότι θα πραγματοποιήσουν αναζήτηση για συντρίμμια κατά τη διάρκεια του Δεκεμβρίου, στη νήσο Μαδαγασκάρη. Στις 30 Νοεμβρίου 2018, πέντε κομμάτια που ανακτήθηκαν μεταξύ Δεκεμβρίου 2016 και Αυγούστου 2018 στην ακτή της Μαδαγασκάρης, και τα οποία όπως πίστευαν οι συγγενείς των επιβατών προέρχονταν από το αγνοούμενο αεροσκάφος, παραδόθηκαν στον υπουργό Μεταφορών της Μαλαισίας.
Παραπομπές
Κατηγορία:Αεροπορικά ατυχήματα Κατηγορία:Μαλαισία
Λαιλιανός
Ο Ούλπιος Κορνήλιος Λαιλιανός, λατιν. Lailianus (εσφαλμένα αναφέρεται και ως Λολλιανός ή Αιλιανός) ήταν σφετεριστής ενάντια στον Πόστουμο αυτοκράτορα στη Γαλατική Αυτοκρατορία. Η εξέγερσή του κράτησε κατά προσέγγιση από το τέλος Φεβρουαρίου ως τις αρχές Ιουνίου του 269.
Βιογραφία
Λίγα γνωρίζουμε γι' αυτόν. Είχε το ίδιο επώνυμο (nomen) με μία επιφανή οικογένεια της Ισπανίας, τους Ούλπιους, από τους οποίους καταγόταν ο Τραϊανός και ίσως ήταν συγγενής του. Αυτό υποστηρίζεται με έναν υπαινιγμό σε ένα χρυσό νόμισμα (aureus) που έκοψε, με την Ισπανία ανακεκλιμένη με ένα κουνέλι. Αν ήταν πράγματι συγγενής, αυτό εξηγεί το ότι η Ισπανία -έπειτα από το τέλος του Πόστουμου- επέστρεψε στον Κλαύδιο Β΄ χωρίς να γίνει μάχη.
Πηγές
Κατηγορία:Ρωμαίοι αξιωματούχοι Κατηγορία:Ρωμαίοι σφετεριστές
Δομιτιανός Β΄
Ο Δομιτιανός, λατιν. Domitianus ήταν μάλλον ένας Ρωμαίος στρατιωτικός των μέσων του 3ου αι., που ανακηρύχθηκε αυτοκράτορας, πιθανόν στη βόρεια Γαλατία, στα τέλη του 270 ή τις αρχές του 271 και έκοψε νομίσματα για να αναγγείλει την άνοδό του. Στην εποχή μας είναι γενικά αποδεκτή η ταύτισή του με τον Δομιτιανό, που αναφέρεται δύο φορές στις πηγές ως σημαντική μορφή στην πολιτική της εποχής του, αλλά σε καμία περίπτωση ως ο εξέχων υποψήφιος για τον αυτοκρατορικό θρόνο.
Άργος του Φρίξου
Στην ελληνική μυθολογία ο Άργος του Φρίξου ήταν ο κατασκευαστής του πλοίου «Αργώ», που πήρε το όνομά του (και το έδωσε στους Αργοναύτες και την εκστρατεία τους). Κατά τον Απολλώνιο (Α 112, 324 κ.ε.) ήταν γιος του Αρέστορα, και σε αυτό συγχέεται με τον Άργο τον Πανόπτη. Αλλά ο Υγίνος γράφει ότι πατέρας του ήταν ο Πόλυβος και μητέρα του η Αργεία, ενώ άλλοι ότι ήταν γιος του Φρίξου και της κόρης του Αιήτη Χαλκιόπης. Ο ναυπηγός Άργος συνταξίδεψε με τους Αργοναύτες στην εκστρατεία τους πάνω στο πλοίο του.
Δομιτιανός Β΄
Δεδομένου ότι η βασιλεία του κράτησε το πολύ λίγες εβδομάδες από την ανακήρυξή του και ότι δεν φαίνεται να είχε εξασφαλίσει σημαντική στρατιωτική και πολιτική υποστήριξη, ο Δομιτιανός θεωρείται πιο σωστά ως σφετεριστής μάλλον παρά ως αυτοκράτορας. Το πραξικόπημα που αποπειράθηκε, πρέπει να κατανοηθεί σε συνάφεια με την ασταθή ιστορία της Γαλατικής αυτοκρατορίας περισσότερο και λιγότερο με αυτήν της Αυτοκρατορίας ως σύνολο.
Πηγές
Κατηγορία:Ρωμαίοι σφετεριστές
Αλβέρτος Α΄ του Βελγίου
Ο Αλβέρτος Α΄ (Albert I, 8 Απριλίου 1875 - 17 Φεβρουαρίου 1934) ήταν βασιλιάς των Βέλγων (1909 - 1934), δεύτερος γιος και το πέμπτο παιδί του Φιλίππου, Κόμη της Φλάνδρας (τρίτου γιου του Λεοπόλδου Α΄ του Βελγίου) και της Μαρίας του Χοεντσόλλερν-Ζίγκμαρινγκεν.
Αν και τέταρτος αρχικά σε σειρά διαδοχής στον βελγικό θρόνο, λόγω των πρόωρων θανάτων του ξαδέλφου του και του μεγαλύτερου αδελφού του Βαλδουίνου, διαδέχθηκε ο ίδιος τον θείο του Λεοπόλδο Β΄. Αμέσως ταξίδευσε στο Βελγικό Κογκό, που είχε προσαρτηθεί στο βασίλειο του Βελγίου από το 1908, όπου βρήκε τους γηγενείς κατοίκους σε άθλια κατάσταση λόγω των φρικαλεοτήτων του θείου του. Επιστρέφοντας στο Βέλγιο, κήρυξε μια σειρά από μέτρα για την προστασία του ντόπιου πληθυσμού και τον εκσυγχρονισμό της αφρικανικής χώρας.
Πρώιμα χρόνια
Ο Αλβέρτος προετοιμάστηκε επιμελώς για την επερχόμενη βασιλεία του. Από νεαρή ηλικία ασχολήθηκε με την κατάσταση των εργατικών τάξεων της χώρας και ταξίδεψε ανεπίσημα σε εργατικές περιοχές για να παρατηρήσει τις συνθήκες διαβίωσης των ανθρώπων. Λίγο πριν την άνοδό του στο θρόνο, πραγματοποίησε μια μεγάλη περιοδεία στο Βελγικό Κονγκό, το οποίο είχε προσαρτηθεί στο Βέλγιο το 1908, διαπιστώνοντας ότι η αποικία βρισκόταν σε κακή κατάσταση. Μετά την επιστροφή του στο Βέλγιο, συνέστησε μεταρρυθμίσεις για την προστασία του γηγενούς πληθυσμού και για την περαιτέρω τεχνολογική πρόοδο.
Τάχθηκε στον Α΄ Παγκόσμιο Πόλεμο με την Αντάντ
Ήταν ο πρώτος βασιλιάς του Βελγίου που πήρε όρκο και στην ολλανδική γλώσσα, σε αντίθεση με τους προηγούμενους βασιλείς του Βελγίου που ορκιζόταν μόνο στα γαλλικά. Ήταν μαζί με τη σύζυγό του εξαιρετικά δημοφιλείς στον Βελγικό λαό, σε αντίθεση με τον σκληρό και μισητό θείο του Λεοπόλδο Β΄.
Ήταν βαθιά θρησκευόμενος χριστιανός Καθολικός και έδειξε έντονο ενδιαφέρον στη θρησκεία, προσπαθώντας να τηρήσει τέλεια τους χριστιανικούς κανόνες. Σε αντίθεση με τον γερμανόφιλο θείο του Λεοπόλδο Β΄, ο Αλβέρτος αντιπαθούσε τους Γερμανούς, γι' αυτό αποφάσισε να τηρήσει ουδετερότητα στον Α΄ Παγκόσμιο Πόλεμο. Ο εκβιασμός του Γουλιέλμου Β΄ της Γερμανίας να περάσουν τα στρατεύματά του μέσα από το έδαφος του Βελγίου, τον ανάγκασαν να προσχωρήσει στην Αντάντ μετά από συνεννοήσεις με τη Μεγάλη Βρετανία. Όταν ο Βελγικός στρατός πολέμησε στη μάχη του Μάρνη (6 - 9 Σεπτεμβρίου 1914), ο ίδιος ο βασιλιάς Αλβέρτος ήταν στη μάχη επικεφαλής του βελγικού στρατού. Στις μάχες συμμετείχε η σύζυγός του Ελισάβετ ως νοσοκόμα και ο 14χρονος γιος του Λεοπόλδος.
Προσπάθειες του Αλβέρτου για συμβιβασμό
Ο Αλβέρτος έβλεπε την ατυχή κατάληξη του πολέμου και προσπαθούσε να επιτύχει διμερείς διαπραγματεύσεις με την Αγγλία και τη Γερμανία για τη σύναψη ειρήνης. Βλέποντας την αποτυχία των προσπαθειών του, προσπάθησε μονομερώς να επιτύχει συμφωνία ειρήνης μόνο με τη Γερμανία· ο Κάιζερ όμως αρνήθηκε γιατί ήθελε να χρησιμοποιήσει το Βέλγιο ως μέσο πίεσης στην Αγγλία. Το Βέλγιο υπέφερε σημαντικά από τον πόλεμο. Μετά τη λήξη του ο Αλβέρτος επέστρεψε θριαμβευτικά με την οικογένεια του στις Βρυξέλλες.
Ο Αλβέρτος προέβη σε μια σειρά μεταρρυθμίσεων, όπως την καθιέρωση Συντάγματος και της καθολικής ψηφοφορίας. Στη Διάσκεψη των Παρισίων προσπάθησε να υπερασπίσει τα συμφέροντα του Βελγίου, ζητώντας πολεμικές αποζημιώσεις από τη Γερμανία. Προσπάθησε να πείσει τους εταίρους της Συνόδου να σταθούν επιεικείς στους ηττημένους και να μην εκθρονίσουν τους ηττημένους μονάρχες. Προειδοποίησε ότι μια σκληρή τιμωρία μπορεί να δημιουργήσει νέα μεγάλα προβλήματα στο μέλλον, συσπειρώνοντας τις αντιδραστικές δυνάμεις στη Γερμανία. Δεν εισακούστηκε και οι ανησυχίες του επαληθεύτηκαν αργότερα με την άνοδο του ναζισμού στη Γερμανία και την έκρηξη του Β΄ Παγκοσμίου Πολέμου.
Ατυχές τέλος
Αν και δεινός ορειβάτης, σκοτώθηκε στις 17 Φεβρουαρίου 1934 σε ατύχημα κατά τη διάρκεια μιας αναρρίχησης. Αργότερα υπήρξαν και άλλες εκδοχές σχετικά με τον περίεργο θάνατό του, όπως ακόμη και η δολοφονία του, αλλά τίποτα δεν επιβεβαιώθηκε.
Οικογένεια
Νυμφεύτηκε στο Μόναχο στις 2 Οκτωβρίου 1900 την Ελισάβετ εν Βαυαρία, μια πριγκίπισσα του Οίκου των Βίττελσμπαχ, κόρη του Καρόλου Θεοδώρου εν Βαυαρία. Σύμφωνα με την αλληλογραφία της εποχής, το ζεύγος ήταν συνδεδεμένο με βαθιά αγάπη, εκτίμηση και αλληλοβοήθεια, σε πλήρη αντίθεση με την άστατη ζωή του προκατόχου θείου του. Είχαν μεγάλη αγάπη στις τέχνες, τα γράμματα και τον πολιτισμό. Μαζί απέκτησαν τα εξής τρία παιδιά:
Βιβλιογραφία
Κατηγορία:Βασιλείς του Βελγίου Κατηγορία:Οίκος της Σαξονίας-Κόμπουργκ & Γκότα Κατηγορία:Αποδέκτες του Τάγματος του Λευκού Αετού (Πολωνία)
Άργος ο Πανόπτης
Στην ελληνική μυθολογία ο Άργος ο Πανόπτης ήταν τερατόμορφος γίγαντας, απόγονος (όχι όμως ο γιος) του ομώνυμου ιδρυτή του Άργους, γιος του Ινάχου ή του Αγήνορα ή του Αρέστορα και της κόρης του Ασωπού ή του Ινάχου Ισμήνης. Θρυλικός φρουρός της ερωμένης του Δία Ιούς, την οποία ο Δίας είχε μεταμορφώσει σε αγελάδα για να αποφύγει τις σκηνές ζηλοτυπίας της Ήρας (κατ' άλλους η μεταμόρφωση έγινε από τη ζηλιάρα Ήρα), ο Άργος αυτός ανήκει στα ισχυρότερα και φοβερότερα τέρατα της ελληνικής μυθολογίας: ήταν γνωστός ως πανόπτης ή μυριωπός γιατί είχε εκατό μάτια διάσπαρτα σε όλο του το σώμα (σύμφωνα με άλλη εκδοχή όμως, μόνο τρία ή τέσσερα). Υποτίθεται, έτσι, ότι μόνο μερικά από τα μάτια «κοιμούνταν» σε κάθε στιγμή, ενώ πάντα θα υπήρχαν κάποια που θα έμεναν ανοικτά. Σε αγγειογραφίες εμφανίζεται ως διπρόσωπος και με σώμα γεμάτο από μάτια.
Ο Άργος ήταν υπηρέτης της Ήρας και φρουρούσε την Ιώ μετά από εντολή της. Η μεγαλύτερη υπηρεσία του στους ολύμπιους θεούς ήταν η σφαγή του χθόνιου ερπετόμορφου τέρατος, της Έχιδνας, καθώς αυτή κοιμόταν στη σπηλιά της. Τον Άργο σκότωσε, εκτελώντας διαταγή του Δία, ο θεός Ερμής με πέτρα ή ξίφος ή δηλητήριο, αφού πρώτα, μεταμφιεσμένος σε βοσκό, τον αποκοίμισε με τη μουσική του. Η Ήρα, για να τιμήσει τον άγρυπνο φύλακα, διατήρησε για πάντα τα εκατό του μάτια στην ουρά των παγωνιών, των ιερών της πουλιών. Ο θάνατος του Άργου ελευθέρωσε την Ιώ, που άρχισε να τρέχει σε όλη τη γη κεντριζόμενη από τον Οίστρο, αλογόμυγα που της έστειλε η Ήρα.
Κατηγορία:Αρχαίοι Αργείοι Κατηγορία:Γίγαντες
Κάτω Βιάννος Ηρακλείου
Η Κάτω Βιάννος είναι χωριό και έδρα ομώνυμης κοινότητας του Δήμου Βιάννου στην Περιφερειακή Ενότητα Ηρακλείου. Ανήκε στην Επαρχία Βιάννου του Νομού Ηρακλείου. Η Κάτω Βιάννος βρίσκεται στις νότιες υπώρειες του όρους Δίκτη. Οι κάτοικοι ασχολούνται κυρίως με την ελαιοκαλλιέργεια. Σήμερα η συντριπτική πλειοψηφία των κατοίκων είναι ηλικίας άνω των 65 ετών.
Ιστορικά στοιχεία και ναοί
Η Κάτω Βιάννος αναφέρεται το 1583 με την ονομασία Viannes Catto, στην σχετική απογραφή του Καστροφύλακα (Κ 97). Όταν έγινε κοινότητα, σε αυτήν υπήχθη και ο οικισμός Λασιθιωτών Μέση, που βρίσκεται σε υψόμετρο 540 μ. Οι κάτοικοι της Μέσης κατάγονται από το Οροπέδιο Λασιθίου. Το χωριό κατοικείται από ελάχιστους γεωργούς. Στη Μέση βρίσκεται ο διμάρτυρος ναός του Προφήτη Ηλία και των Τριών Ιεραρχών, ο οποίος οικοδομήθηκε σχετικά πρόσφατα.
Την περίοδο της Τουρκοκρατίας υπήρχε ο οικισμός Πέρα Μέση, όπου βρίσκεται το εξωκλήσι της Παναγίας. Εκεί, στη διάρκεια γάμου, οι Τούρκοι εισέβαλαν και σκότωσαν όλο τον κόσμο που γλεντούσε, έπειτα από υπόδειξη ενός μικρού παιδιού. Επίσης, κατέστρεψαν τον οικισμό. Από τον άλλοτε οικισμό σώζονται ερείπια.
Η ονομασία Μέση προέρχεται πιθανότατα από το γεγονός ότι οι κάτοικοι που ίδρυσαν το χωριό είχαν ξεκινήσει από το Τυμπάκι κάποιοι και άλλοι από τη Σητεία, με αποτέλεσμα να συναντηθούν στη μέση, όπου και βρίσκεται ο σημερινός οικισμός, στα νότια του νομού Ηρακλείου.μικρογραφία|330x330px|Η κοινότητα σε σχέση με τον δήμο.
Μετά την απελευθέρωση από τους Τούρκους και στην πρώτη διοικητική οργάνωση του νησιού το χωριό εκπροσωπούσε, στο Δήμο Βιάννου όπου υπαγόταν, ο Δημήτριος Δουλγεράκης σαν ειδικός πάρεδρος και αργότερα ο πρώτος εκλεγμένος σύμβουλος Εμμανουήλ Βαβουρανάκης.
Δείτε Κοινότητα Κάτω Βιάννου
Παραπομπές
Κατηγορία:Χωριά του νομού Ηρακλείου Κατηγορία:Δήμος Βιάννου
Και Τώρα Αύριο
Πλοκή
Η Έμιλι Μπλερ, γεννημένη σε μια πολύ πλούσια οικογένεια στην πόλη Μπλερ, γίνεται κωφή μετά από μηνιγγίτιδα. Τότε αποφασίζει να φύγει από το σπίτι της, προσπαθώντας μάταια να βρει μια θεραπεία για την κώφωσή της, αλλά τώρα επιστρέφει πίσω. Προτού φύγει, ήταν αρραβωνιασμένη με τον Τζεφ Στόνταρντ, αλλά έθεσε τον γάμο της σε αναβολή λόγω της ασθένειας της.
Κατά την επιστροφή της στο σπίτι, συναντά και μοιράζεται ένα ταξί με τον Δρ. Μέρεκ Βανς, ο οποίος μεγάλωσε επίσης στο Μπλερ, αλλά σε λιγότερο ευνοικες συνθήκες, όπου τώρα εργάζεται ως γιατρός στο Πίτσμπουργκ. Η πρώτη εντύπωση του Μέρεκ για την Έμιλι είναι ότι είναι μια φοβερή σνομπ γυναίκα και εκπλήσσεται όταν μαθαίνει ότι μπορεί να διαβάσει τα χείλη. Η Έμιλι δεν γνωρίζει ότι ο πρώην αρραβωνιαστικός της Τζεφ και η μικρότερη αδερφή της Τζάνιςέχουν ερωτευτεί. Ο Τζεφ είναι απρόθυμος να πει στην Έμιλι για τη νέα του σχέση, επειδή δεν θέλει να την πληγώσει.
Ο Μέρεκ δεν γνωρίζει ότι καλείται πίσω στην πατρίδα του για να βοηθήσει τον Δρ Γουίκς, τον μοναδικό γιατρό του Μπλερ, προσπαθώντας να θεραπεύσει την κώφωση της Έμιλι. Ο Μέρεκ έχει ρεκόρ θεραπείας κωφών ασθενών στο παρελθόν. Όταν ο Μέρεκ όμως μαθαίνει τον λόγο για τον οποίο κλήθηκε εκεί, απογοητεύεται, αλλά συμφωνεί να βοηθήσει ως χάρη στον Δρ. Γουίκς.
Σε ένα δείπνο στην κατοικία των Μπλερ εκείνο το βράδυ, ο Μέρεκ λέει στην Έμιλι τι πραγματικά σκέφτεται για αυτήν και της αποκαλύπτει ότι ο πατέρας του εργαζόταν σε ένα από τα εργοστάσια του Μπλερ, αλλά απολύθηκε λίγο πριν από τα Χριστούγεννα. Ο Μέρεκ θυμάται ακόμα πώς τον κοίταξε η Έμιλι στη Χριστουγεννιάτικη συγκέντρωση της εταιρείας.
Η Έμιλι δεν ενδιαφέρεται για την ιδέα να αφήσει τον Μέρεκ να τη χρησιμοποιήσει ως "ινδικό χοιρίδιο", αλλά επειδή έχει εξαντλήσει όλες τις άλλες εναλλακτικές της λύσεις, τελικά συμφωνεί να τον αφήσει να προσπαθήσει να τη θεραπεύσει.
Η θεραπεία ξεκινά και ο Μέρεκ προσπαθεί να θεραπεύσει την Έμιλι όχι μόνο για την κώφωση της, αλλά και για την αλαζονεία της. Η Έμιλι κερδίζει τον σεβασμό ορισμένων από τους εργάτες του εργοστασίου, όπως του Πίτερ Γκάλο, όταν βοηθά τον Δρ. Βανς να θεραπεύσει το παιδί τους, τον Τόμι. Ο Μέρεκ αρχίζει να αλλάζει την άποψή του για την Έμιλι και της λέει να μην παντρευτεί τον Τζεφ, όπως έχει προγραμματίσει.
Δεδομένου ότι ο Τζεφ δεν έχει πει ακόμα στην Έμιλι για την αγάπη του για τη αδελφή της, η Έμιλι αρχίζει να σχεδιάζει ξανά τον γάμο τους. Ακούει για μια νέα θεραπεία που ο Μέρεκ έχει δοκιμάσει με επιτυχία σε κουνέλια και του ζητά να επιστρέψει και να το δοκιμάσει επίσης σε αυτήν. Παρά τον αρχικό δισταγμό του, ο Μέρεκ τελικά συμφωνεί, αλλά όταν η Εμιλι λαμβάνει τον ορό, πέφτει σε κώμα.
Απογοήτευμενος με αυτήν την εξέλιξη, ο Μέρεκ επιστρέφει στο Πίτσμπουργκ. Όταν η Έμιλι ξυπνά τελικά από το κώμα, ανακαλύπτει ότι έχει ξαναβρεί την ακοή της. Ακούει τον Τζεφ να λέει στην Τζάνις ότι την αγαπά έξω από την πόρτα του δωματίου της, αλλά καταλαβαίνει επίσης ότι η ίδια είναι ερωτευμένη με τον Μέρεκ. Στη συνέχεια, η Έμιλι πηγαίνει στο Πίτσμπουργκ για να συναντήσει τον Μέρεκ και να ομολογήσει την αγάπη της για αυτόν.
Παραγωγή
Η ταινία βασίστηκε στο τελευταίο μυθιστόρημα της Ρέιτσελ Φιλντ, η οποία πέθανε στις 15 Μαρτίου 1942, όταν η ιστορία ήταν σε δημοσιεύση σε συνέχειες σε ένα περιοδικό εως τον Μάιο. Το βιβλίο έγινε best seller. . Η Paramount Pictures αγόρασε τα δικαιώματα ταινίας για 75.000 δολάρια, ξεπερνώντας την Warner Bros. και τον David O. Selznick. Αρχικά ανακοινώθηκε ότι θα σκηνοθετήσει ο Τζορτζ Στίβενς. Η Σούζαν Χέιγουρντ ανακοινώθηκε νωρίς ότι θα παίξει την μία από τις δύο αδελφές. Η Λορέτα Γιανγκ και ο Τζοελ ΜακΚρέα αναφέρθηκαν τότε ως οι βασικοί πρωταγωνιστές.
Ο Talbot Jennings αναφέρθηκε ότι εργάστηκε στο σενάριο. Για λίγο η Βερόνικα Λέικ αναφέρθηκε ως συμπρωταγωνίστρια της Γιανγκ, αλλά η Χέιγουρντ κατέληξε να πάρει τον ρόλο. Τον Σεπτέμβριο ο ΜακΚρέα κλήθηκε να υπηρετήσει στον πόλεμο και αντικαταστάθηκε από τον Φράνσον Τον. Η ταινία προοριζόταν να ξεκινήσει την παραγωγή τον Νοέμβριο. Τότε ο Άλαν Λαντ διώχτηκε από το στρατό και έγινε διαθέσιμος για το ρόλο. Η Τζειν Μάρφιν δούλευε τότε στο σενάριο, αλλά ο Ρέιμοντ Τσάντλερ υπέγραψε ένα μακροπρόθεσμο συμβόλαιο με την Paramount στα τέλη του 1943 και ανέλαβε αυτός τελικά την προσαρμογη του μυθιστορηματος. Τα γυρίσματα πραγματοποιήθηκαν τον Δεκέμβριο του 1943 έως τον Ιανουάριο του 1944.
Η Λορέτα Γιανγκ είπε αργότερα ότι "δεν είχε ποτέ οπτική επαφή" με τον Λαντ ως ηθοποιό:
Υποδοχή
Οι Los Angeles Times δήλωσαν ότι η ταινία «είχε μια προκλητική ιδέα και την αντιμετώπισε συμβατικά». Η ταινία ήταν επιτυχημένη στο box office.
Γεγονότα Ιουλίου 2014
10 Ιουλίου
(BBC)
11 Ιουλίου
(Reuters)
17 Ιουλίου
(Sky News Australia)
24 Ιουλίου
(NBC News), (Reuters)
31 Ιουλίου
07
Δημήτριος Χρηστόπουλος
Ο Δημήτριος Χρηστόπουλος (ή Πάπιας) ήταν Έλληνας μαραθωνοδρόμος. Γεννήθηκε στην Πάτρα το 1878, ήταν αδελφός του Στέφανου Χρηστόπουλου και αθλητής της Γ.Ε. Πατρών.
Συμμετείχε στο πρώτο πανελλήνιο πρωτάθλημα, το οποίο ήταν και προκριματικοί αγώνες για τους ολυμπιακούς της Αθήνας, στο αγώνισμα του μαραθώνιου μεταξύ 33 αθλητών και κατέλαβε την 4η θέση με χρόνο 3 ώρες 33, 50 παίρνοντας και την πρόκριση. Η Γ.Ε.Π. διοργάνωσε θερμή υποδοχή στο σιδηροδρομικό σταθμό της πόλης για τους προκριθέντες αθλητές της. Όταν αποβιβάστηκαν τους προσφώνησε ο Δημήτριος Μαριώτης και μετά με επικεφαλής τη μουσική της Φιλαρμονικής Εταιρείας και με συνοδεία μεγάλου πλήθος που τους συνόδευσε μέχρι το Γυμναστήριο του Συλλόγου, όπου εκφώνησε λόγο ο πρόεδρος Περικλής Γερούσης και η τελετή έληξε με τραγούδια από ανδρική χορωδία.
Εξωτερικοί σύνδεσμοι
Κατηγορία:Έλληνες μαραθωνοδρόμοι Κατηγορία:Αθλητές στίβου της Παναχαϊκής Κατηγορία:Έλληνες αθλητές του στίβου στους Θερινούς Ολυμπιακούς Αγώνες Κατηγορία:Αθλητές του στίβου στους Θερινούς Ολυμπιακούς Αγώνες 1896
Ευγενία ντε Μπωαρναί
Η Ευγενία ντε Μπωαρναί (Eugénie de Beauharnais, 22 Δεκεμβρίου 1808 – 1 Σεπτεμβρίου 1847) από τον Οίκο του Μπωαρναί ήταν κόρη του υποκόμη του Μπωαρναί και με τον γάμο της έγινε πριγκίπισσα του Χοεντσόλλερν-Χέχινγκεν.
Βιογραφία
Η Ευγενία Ορτανσία Αυγούστα Ναπολεονία γεννήθηκε στις 22 Δεκεμβρίου 1808 στο Μιλάνο, και ήταν το δεύτερο παιδί και κόρη του Ευγένιου ντε Μπωαρναί και της Αυγούστας της Βαυαρίας.
Στις 22 Μαΐου 1826 παντρεύτηκε τον Κωνσταντίνο του Χοεντσόλλερν-Χέχινγκεν στο Άιχστετ της Βαυαρίαςς. Το ζευγάρι δεν απέκτησε απογόνους.
Από το 1833 η Ευγενία και ο σύζυγός της ζούσαν στο Κάστρο Λίντιχ, κοντά στο Χέχινγκεν, αν και πέρασαν επίσης μεγάλο μέρος των καλοκαιρινών μηνών στο Κάστρο Οούγκενσμπεργκ, διατηρώντας έτσι επαφή με τη θεία της Ορτανσία και τον εξάδελφό της, τον Λουδοβίκο Ναπολέοντα.
Το καλοκαίρι του 1847 ξεκίνησε θεραπεία στο Σπα του Μπάντενβαϊλερ, αλλά στο ταξίδι επιστροφής πέθανε στο Ξενοδοχείο Post στο Φρόυντενσταντ την 1η Σεπτεμβρίου 1847, σε ηλικία 38 ετών. Το σώμα της είναι θαμμένο στην Εκκλησία του Αγίου Ιακώβου στο Χέχινγκεν και η καρδιά της, κατόπιν αιτήματος της μητέρας της είναι θαμμένη στο Παλάτι Λόιχτενμπεργκ στο Μόναχο.
Οικογένεια
Στις 22 Μαΐου 1826 παντρεύτηκε τον Κωνσταντίνο του Χοεντσόλλερν-Χέχινγκεν στο Άιχστετ της Βαυαρίας. Το ζευγάρι δεν απέκτησε απογόνους.
Παραπομπές
Κατηγορία:Οίκος των Χοεντσόλερν Κατηγορία:Γάλλοι ευγενείς Κατηγορία:Γερμανοί ευγενείς Κατηγορία:Πριγκίπισσες της Γερμανίας
Κατάλογος γλωσσών ανά αριθμό μητρικών ομιλητών στην Ινδία
μικρογραφία|364x364εσ|Πολιτείες και ενωσιακές επικράτειες της Ινδίας ανά πιο συχνά ομιλούμενη (L1) πρώτη γλώσσα. .Η Ινδία είναι το σπίτι για εκατοντάδες γλώσσες. Οι περισσότεροι Ινδοί μιλούν μια γλώσσα που ανήκει στον Ινδοάριο κλάδο των ινδοευρωπαϊκών γλωσσών (περίπου το 74%), περίπου το 20.61% ομιλεί Δραβιδικές γλώσσες, περίπου το 1.2% ομιλούν Αυστροασιατικές γλώσσες (γλώσσες Μούντα) και οι Σινο-Θιβετικές γλώσσες ομιλούνται περίπου από το 0.6% του πληθυσμού, με ορισμένες γλώσσες των Ιμαλαΐων να είναι ακόμα αταξινόμητες. Ο Εθνολόγος SIL κατατάσσει 415 ζωντανές γλώσσες για την Ινδία.
Επισκόπηση
Η Ινδία έχει 23 συνταγματικά αναγνωρισμένες επίσημες γλώσσες. Τα Χίντι και τα αγγλικά είναι οι επίσημες γλώσσες που χρησιμοποιούνται από την Κεντρική Κυβέρνηση. Οι πολιτειακές κυβερνήσεις χρησιμοποιούν αντίστοιχες επίσημες γλώσσες.
Η Χίντι είναι η πιο ευρέως ομιλούμενη γλώσσα στις βόρειες περιοχές της Ινδίας. Η Ινδική απογραφή παίρνει τον ευρύτερο δυνατό ορισμό των "Χίντι" ως μια ευρεία ποικιλία "γλωσσών Χίντι". Σύμφωνα με την Απογραφή του 2001, το 53.6% του Ινδικού πληθυσμού δήλωσε ότι μιλούν τα Χίντι, είτε ως πρώτη ή δεύτερη γλώσσα, όπου το 41% από αυτούς τη δήλωσαν ως μητρική γλώσσα. Το 12% των Ινδών δήλωσαν ότι μπορούν να μιλήσουν τα αγγλικά ως δεύτερη γλώσσα.
Δεκατρείς γλώσσες ομιλούνται από περισσότερο από το 1% του Ινδικού πληθυσμού, και αντιπροσωπεύουν μεγάλο μέρος του πληθυσμού. Όλες είναι "προγραμματισμένες γλώσσες του συντάγματος". Οι προγραμματισμένες γλώσσες που ομιλούνται από λιγότερο του 1% του πληθυσμού είναι τα Σαντάλι (0.63%), τα Κασμιρικά (0.54%), τα Νεπαλικά (0.28%), τα Σίντι (0.25%), Κονκάνι (0.24%), τα Ντόγκρι (0.22%), τα Μεϊτέι (0.14%), τα Μπόντο (0.13%) και τα Σανσκριτικά (στην απογραφή του 2001 μόνο 14.135 άνθρωποι ανέφεραν τα Σανσκριτικά ως μητρική γλώσσα). Η μεγαλύτερη γλώσσα που δεν είναι "προγραμματισμένη" είναι η Μπίλι (0.95%), ακολουθούμενη από την Γκόντι (0.27%), την Χαντέσι (0.21%), την Τουλού (0.17%) και η Κουρούχ (0.10%).
Το 1991, το 19.4% του πληθυσμού δήλωσε διγλωσσία και το 7.2% τριγλωσσία.
Φορεσιά της Φλώρινας
thumb|Τοπικές ενδυμασίες από το Ανταρτικό Φλώρινας. Αρχές 20ού αι. Συλλογή [[Πελοποννησιακό Λαογραφικό Ίδρυμα|ΠΛΙ, Ναύπλιο]] Η φορεσιά της Φλώρινας παρουσιάζεται σε πολλές παραλλαγές και έτσι διακρίνονται οκτώ διαφορετικές φορεσιές: η φορεσιά του Ανταρτικού, η φορεσιά της Κλαδοράχης, η φορεσιά των χωριών της λίμνης Πρέσπας, η φορεσιά των χωριών Τριανταφυλλιά, η παλιά φορεσιά του Νυμφαίου, η φορεσιά των χωριών Δροσοπηγή και Φλάμπουρο, η φορεσιά των χωριών του Αμύνταιου και η φορεσιά των χωριών Μπούφι και Ράκοβο.
Κατάλογος γλωσσών ανά αριθμό μητρικών ομιλητών στην Ινδία
Κατάλογος ομιλητών ανά αριθμό ομιλητών
Οι αριθμοί ταξινομούνται ανά ομιλητές ως πρώτη γλώσσα.
Φορεσιά της Φλώρινας
Όλες οι φορεσιές έχουν χαρακτηριστικό το άσπρο μάλλινο σιγκούνι και βαμβακερά ποκάμισα, ενώ μετά το 1930 που πλέον τη φορούσαν μόνο ηλικιωμένες, το σιγκούνι και η ποδιά αντικαταστάθηκαν με μαύρου χρώματος. Λόγω έλλειψης επαρκών στοιχείων για τις υπόλοιπες φορεσιές, θα παρουσιαστεί μόνο η φορεσιά του Αντάρτικου.
Κατάλογος γλωσσών ανά αριθμό μητρικών ομιλητών στην Ινδία
Περισσότεροι από ένα εκατομμύριο ομιλητές
** Το ποσοστό των ομιλητών κάθε γλώσσας για το 2001 έχει εργαστεί στο σύνολο του πληθυσμού της Ινδίας με εξαίρεση τον πληθυσμό των υποδιαιρέσεων Μάο-Μαράμ, Παομάτα και Πουρούλ της επαρχίας Σεναπάτι του Μανιπούρ, λόγω ακύρωσης των αποτελεσμάτων της απογραφής.
Φορεσιά της Φλώρινας
Η φορεσιά του Ανταρτικού
Τα κομμάτια που απαρτίζουν τη φορεσιά αυτή της Φλώρινας είναι το κόσουλα, η τραχηλιά, τα κάλτσινα, τα κοφτά, ο σαγιάς, το γκιουρντί, η πόγιας, η φούτα, η ρεσάτσκα, τα κάλτσι, τα τσουράπια και τα πίντζι. Στον καθημερινό κεφαλόδεσμο υπήρχε η σκέπα, ενώ στο γιορτινό και νυφικό το κόκκινο φέσι, η πλέντετζα, το ντουλπέν και το νάπλιτσι. Στα κοσμήματα υπήρχαν το κιοστέκι. Η κόλαν, τα πάφτη, τα σιντζίρια και τα μεγάλα σκουλαρίκια.